Rumantsch: Cun Vitg dadens e Vitg dado dispona la vischnaunca da Sagogn da maletgs dil vitg bein mantegni che contribueschan essenzialmein all'identitad dil vitg. Tenor il PDChant-S, capetel 5.4 (maletgs dil vitg ed objects digns da vegnir protegi) ston las vischnauncas prender mesiras da protecziun necessarias per maletgs dil vitg ch'ein digns da vegnir protegi. Da principi ei la suprastonza communala digl meini che la planisaziun locala giuridicamain valeivla corrispunda allas pretensiuns dalla PDChant-S. La zona da protecziun dil maletg dil vitg garantescha cun agid dil principi da mantener e d'in accumpignament tras la cussegliaziun concepziunala in svilup d'aulta qualitad dil coc historic. Ils objects singuls prezius ein gia a caschun dalla davosa revisiun totala dalla planisaziun locala vegni selecziunai tenor criteris professiunals ed ein vegni attribui – sin fundament da lur caracteristicas specificas – ad ina certa categoria da protecziun. En quei connex ein denton mo ils edifecis da habitar vegni risguardai ed igl ei vegniu desistiu d'examinar e da classificar era ils clavaus. En questa planisaziun ein las classificaziuns dils edifecis da habitar vegnidas verificadas e sche necessari adattadas (en cas d'edifecis protegi dil cantun). Ils clavaus ein vegni rimnai e medemamein vegni examinai, sch'els ein da definar sco edifeci prezius. Finamira era da definir clavaus che contribueschan – grazia a lur situaziun ni/e lur cumparsa – essenzialmein alla qualitad digna da vegnir mantegnida dil maletg dil vitg e da segirar per il proxim horizont da planisaziun resp. per ina generaziun suandonta. En quei senn ein clavaus caracteristics e che creeschan l’identitad el coc central digl ISOS da Vitg dado e Vitg dadens vegni integrai el plan general da formaziun – analog sco tier las casas da habitar.
Deutsch: Die Gemeinde Sagogn verfügt mit Vitg dadens und Vitg dado über gut erhaltene Ortsbilder, welche wesentlich zur Identität des Dorfes beitragen. Gemäss KRIP-S, Kapitel 5.4 (schützenswerte Ortsbilder und Objekte) müssen die Gemeinden die erforderlichen Schutzmassnahmen für schützenswerte Ortsbilder treffen. Grundsätzlich vertritt der Gemeindevorstand die Ansicht, dass die rechtskräftige Ortsplanung den Forderungen von KRIP-S entspricht. Die Ortsbildschutzzone stellt mittels Erhaltungsgrundsatz sowie Begleitung durch die Gestaltungsberatung eine qualitativ hochwertige Entwicklung des historischen Kerns sicher. Aus der Gesamtheit aller Bauten wurden bereits in der letzten Totalrevision der Ortsplanung nach fachlichen Kriterien die wertvollen Einzelobjekte ausgewählt und aufgrund ihrer spezifischen Eigenschaften einer bestimmten Schutzkategorie zugewiesen. Dabei wurden allerdings nur die Wohnbauten berücksichtigt und es wurde darauf verzichtet, die Ställe ebenfalls zu überprüfen und zu klassieren. In der vorliegenden Planung wurde die Einstufung der Wohnbauten überprüft und wo nötig angepasst (bei kantonal geschützten Bauten). Die Ställe wurden erhoben und ebenfalls auf eine Festlegung als wertvolle Baute hin überprüft. Ziel war, Ställe, die durch ihre Lage oder/und Gestalt wesentlich zur erhaltenswerten Qualität des Ortsbildes beitragen zu definieren und für den nächsten Planungshorizont resp. für eine nachfolgende Generation zu sichern. In diesem Sinne wurden charakteristische und identitätsstiftende Ställe im ISOS-Kernbereich von Vitg dado und Vitg dadens – analog wie bei den Wohnhäusern bereits erfolgt – in den Generellen Gestaltungsplan aufgenommen.